-Անցած տարի Սուրբ ծննդյան օրվա կապակցությամբ Աքսարայի ապաստանյալների համար պատարագ եմ իրականացրել։ Շատերը երկար տարիների դադարից հետո առաջին անգամ էին Սուրբ ծննդյան պատարագի մասնակցում։ Կարող եմ ասել, որ պատարագների իրականացումը նրանց շատ է ուրախացնում։ Նրանք իրենց երկրներում շատ հավատացյալ են եղել, եկեղեցի այցելել են ոչ թե շաբաթը մեկ անգամ, այլ գրեթե ամեն օր։ Հասարակական գործունեություն էին ծավալում եկեղեցիներում, երգչախմբեր ստեղծում։ Աքսարայի Սուրբ ծննդյան պատարագը շատ տխուր անցավ։ Աքսարայում կյանքի պայմաններն այնքան էլ հեշտ չեն, պատարագը տխուր անցավ, սակայն մենք փորձեցինք անել ամեն ինչ։ Մեր համայնքի բարերարները հնարավորինս օժանդակում են։